Document ID: 32008R0813

32008R0813
L 220/6
SLUŽBENI LIST EUROPSKE UNIJE
11.08.2008.
UREDBA VIJEĆA (EZ) br. 813/2008
od 11. kolovoza 2008.
o izmjeni Uredbe (EZ) br. 74/2004 o uvođenju konačne kompenzacijske pristojbe na uvoz pamučne posteljine podrijetlom iz Indije
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 2026/97 od 6. listopada 1997. o zaštiti od subvencioniranog uvoza iz zemalja koje nisu članice Europske zajednice (1),
uzimajući u obzir članak 2. Uredbe Vijeća (EZ) br. 74/2004 od 13. siječnja 2004. o uvođenju konačne kompenzacijske pristojbe na uvoz pamučne posteljine podrijetlom iz Indije (2),
uzimajući u obzir prijedlog koji je podnijela Komisija nakon savjetovanja sa Savjetodavnim odborom,
budući da:
A. PRETHODNI POSTUPAK
(1)
Vijeće je Uredbom (EZ) br. 74/2004 (Osnovna uredba) uvelo konačnu kompenzacijsku pristojbu na uvoz u Zajednicu pamučne posteljine podrijetlom iz Indije koja potpada pod oznake KN ex 6302 21 00 (oznake TARIC 6302210081, 6302210089), ex 6302 22 90 (oznaka TARIC 6302229019), ex 6302 31 00 (oznaka TARIC 6302310090) i ex 6302 32 90 (oznaka TARIC 6302329019). S obzirom na veliki broj proizvođača izvoznika predmetnog proizvoda koji su surađivali, izabrao se uzorak indijskih proizvođača izvoznika u skladu s člankom 27. Uredbe (EZ) br. 2026/97 (Osnovna uredba) te su se za trgovačka društva koja su bila uključena u uzorak uvele pojedinačne carinske stope u visini od 4,4 % do 10,4 %, dok se za ostala trgovačka društva koja su surađivala, ali nisu bila uključena u uzorak, odredila carinska stopa od 7,6 %. Preostala carinska stopa od 10,4 % uvedena je za sva ostala trgovačka društva.
(2)
Članak 2. Osnovne uredbe propisuje da, ako bilo koji novi proizvođač izvoznik iz Indije Komisiji podnese dostatne dokaze da u razdoblju ispitnog postupka (od 1. listopada 2001. do 30. rujna 2002.) nije izvozio u Zajednicu proizvode koji su opisani u članku 1. stavku 1. te Uredbe (prvi uvjet), da nije povezan s nijednim izvoznikom ili proizvođačem u Indiji koji podliježe antisubvencijskim mjerama koje su uvedene tom Uredbom (drugi uvjet) i da je nakon razdoblja ispitnog postupka na kojemu se temelje te mjere stvarno izvozio dotične proizvode u Zajednicu ili ima neopozivu ugovornu obvezu izvoza značajne količine tih proizvoda u Zajednicu (treći uvjet), tada se može izmijeniti članak 1. stavak 3. te Uredbe te se novom proizvođaču izvozniku može odobriti carinska stopa koja se primjenjuje na trgovačka društva koja su surađivala, ali nisu bila uključena u uzorak, tj. 7,6 %.
(3)
Osnovna uredba izmijenjena je tri puta, Uredbom Vijeća (EZ) br. 2143/2004 (3), Uredbom Vijeća (EZ) br. 122/2006 (4) i Uredbom Vijeća (EZ) br. 1840/2006. Sve tri uredbe dodale su u Prilog nazive trgovačkih društava koja izvoze dotični proizvod i koja su ispunila uvjete određene u Osnovnoj uredbi.
B. ZAHTJEVI NOVIH IZVOZNIKA/PROIZVOĐAČA
(4)
Dvadeset indijskih trgovačkih društava je nakon objave prethodne uredbe o izmjeni zatražilo jednaki status kao i trgovačka društva koja su surađivala u početnom ispitnom postupku, ali nisu bila uključena u uzorak (status novih trgovačkih društava).
(5)
Tih 20 podnositelja zahtjeva bili su:
Podnositelj zahtjeva
Grad
K.K.P. Textiles Limited
Tamil Nadu
Kashmiri Lal Tarun Khanna PVT Ltd
Amritsar
Premier Polyweaves Private Limited
Coimbatore
Home Fashions International
Kerala
Y.J. Enterprises
Mumbai
KaLaM Designs
Ahmedabad
Himatsingka Linens
Bangalore
S.K.T. Textile Mills
Coimbatore
Shetty Garments Private Ltd
Mumbai
TAVOY Workwear
Mumbai
Orient Craft Limited
Haryana
GHCL Limited
Gujarat
Indo Count Industries Limited
Mumbai
Vijayeswari Textiles Limited
Coimbatore
Nest Exim
Mumbai
Prakash Textiles
Coimbatore
Prakash Woven Private Limited
Coimbatore
Sotexpa Qualidis Textiles India Private Ltd
Coimbatore
BKS Textiles Pvt. Ltd
Coimbatore
JDA Textiles
Chennai
(6)
Jedanaest trgovačkih društava nije odgovorilo na upitnik kojemu je cilj bio provjeriti ispunjavaju li uvjete određene u članku 2. Osnovne uredbe i njihovi zahtjevi su se stoga morali odbaciti.
(7)
Preostalih devet trgovačkih društava dostavilo je potpune odgovore na upitnik te ih se stoga razmatralo za status novog trgovačkog društva.
(8)
Dokaze koje su dostavila dva gore navedena indijska izvoznika/proizvođača smatraju se dostatnim kako bi se pokazalo da ispunjavaju uvjete navedene u Osnovnoj uredbi te im se stoga može dodijeliti carinska stopa koja se primjenjuje na trgovačka društva koja su surađivala, ali nisu uključena u uzorak (tj. 7,6 %). U skladu s tim, može ih se dodati na popis proizvođača izvoznika u Prilogu Osnovnoj uredbi kako je izmijenjena Uredbom (EZ) br. 2143/2004, Uredbom (EZ) br. 122/2006 i Uredbom (EZ) br. 1840/2006.
(9)
Zahtjevi za statusom novog proizvođača izvoznika preostalih sedam trgovačkih društava odbijeni su iz sljedećih razloga.
(10)
Dva trgovačka društva nisu dostavila dokaze da su izvozila dotični proizvod u Zajednicu nakon razdoblja ispitnog postupka ili da imaju neopozivu ugovornu obvezu izvoza dotičnog proizvoda u Zajednicu u značajnim količinama. Stoga nisu ispunila treći uvjet.
(11)
Jedno trgovačko društvo nije dostavilo knjigu prodaje za razmatrano razdoblje i stoga nije moglo pokazati da nije izvozilo dotični proizvod tijekom razdoblja ispitnog postupka. Za drugo trgovačko društvo utvrđeno je da je izvozilo dotični proizvod tijekom razdoblja ispitnog postupka. Ova trgovačka društva stoga nisu ispunila prvi uvjet.
(12)
Jedno trgovačko društvo poslalo je odgovor na upitnik nakon roka, a u zahtjevu su nedostajali ključni dokumenti. Jedno drugo trgovačko društvo nije odgovorilo na pismo o nedostacima kojim se zahtijevalo više informacija. Ova dva trgovačka društva stoga nisu dostavila dostatni dokaz kako bi pokazala da su ispunila uvjete navedene u Osnovnoj uredbi.
(13)
Konačno, za jedno trgovačko društvo utvrđeno je da je povezano s društvom navedenim u Osnovnoj uredbi i njegov zahtjev za statusom novog trgovačkog društva stoga je odbijen, jer ne ispunjava drugi uvjet.
(14)
Trgovačka društva kojima nije dodijeljen status novog trgovačkog društva obaviještena su o razlozima takve odluke i dobila su priliku izraziti svoje stajalište u pisanom obliku.
(15)
Svi argumenti i podnesci zainteresiranih stranaka analizirani su i valjano uzeti u obzir ako su bili utemeljeni,
DONIJELO JE OVU UREDBU:
Članak 1.
Sljedeća trgovačka društva dodaju se popisu proizvođača iz Indije koji su navedeni u Prilogu Uredbi (EZ) br. 74/2004:
Trgovačko društvo
Grad
Home Fashions International
Kerala
GHCL Ltd
Gujarat
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 11. kolovoza 2008.

Labels: 1
3
4
18